Incheon

Incheon (Incheon Gwangyeoksi, hangul: 인천광역시, hanja:  仁川廣域市) er en by i Sør-Korea. Byen er landets tredje største etter Seoul og Busan og er landets største havneby på landets vestkyst. Byen er også hjemsted for Sør-Koreas største og en av Asias største flyplasser, Incheon internasjonale lufthavn, noe som gjør byen til landets viktigste transportsenter. Byen har også utviklet seg til et internasjonalt finanssenter, særlig rundt det high-tech og futuristiske Songdo International City, der en finner landets høyeste bygning, den 305 meter høye Northeast Asia Trade Tower.

Menneskelig bosetting har forekommet i området siden neolittisk tid. I moderne tid ble byen viktig på grunn av dens lokalisering i en estuar som gav en god havn, som ble etablert i 1883. Da ble byen kalt for Jemulpo (hangul: 제물포, hanja: 濟物浦), med en befolkning på vel 4700. I dag har Incheon over 2,5 millioner innbyggere. I byen finnes en av de to myndighetsorganene som organiserer de frie økonomiske sonene i landet, der målet er å lokke til seg utenlandske investeringer og etableringer.

Incheon er en del av hovedstadsområdet Sudogwon som utgjøres sammen med Seoul og den omkringliggende provinsen Gyeonggi. De tre provinsene danner det største byområde i Asia etter Tokyo med ca. 24,5 millioner innbyggere. Incheons undergrunnsbane og Seouls undergrunnsbane er koblet sammen og bidrar til samarbeid over bygrensene.

Byens stadig større betydning har også trukket til seg flere internasjonale arrangement. Global Fair & Festival 2009 ble arrangert i Songdo, Incheon i august 2009. I februar 2010 var byen vertskap for G20s finansministermøte, som en del av forberedelsene til G20-toppmøtet i Seoul i november 2010. Byen er også utpekt som arrangørsted for Asialekene 2014.

 Historie 
Første historiske data vedrørende Incheon er datert til år 475, under Goguryeo-kongen Jangsu, da stedet het Michuhol. Området gjennomgikk flere navneendringer under de neste kongedømmene. Dagens navn kommer fra år 1413 under  Joseon-kongen Taejong. Jemulpo ble ikke benyttet i utstrakt grad før havnebyen ble åpnet i 1883.Incheon Metropolitan City   Ewing, Stefan. "By Train from Seoul to Incheon -- and Jemulpo, too   ." Korea Web, 25. januar 2006.

15. september 1950 ble byen åsted for den marine landgangsoperasjonen Operation Chromite under Koreakrigen, der FN-styrkene, i hovedsak fra USA, skulle lette trykket på Pusan-perimeteret. Resultatet ble en stor seier for FN-styrkene som snudde krigslykken under operasjonen.Bill Sloan, The Darkest Summer: Pusan and Inchon 1950: The Battles That Saved South Korea---and the Marines---From Extinction(2009)

Incheon var opprinnelig en den av provinsen Gyeonggi, men ble gitt egen status som direktestyrt by 1. juli 1981.

Incheon var kjent som Inchon før Sør-Korea reviderte sitt skriftsystem i 2000.

 Geografi 
Byens høyeste fjell er Manifjellet (469 moh) og Gyeyangfjellet (395 moh), de øvrige er under 300 moh. Kysten mot Vesthavet er kupert med få strandflater. Inkludert i den administrative enheten Incheon er 152 øyer, hvorav 113 er bebodd. De største er Baengnyeongøya, Yeonpyeongøya og Daecheongøya. Elvene Gulpocheon, Cheongcheoncheon og Gyesancheon tømmer seg i Hanelva, de øvrige, deriblant Sicheoncheon, Seunggicheon, Mansucheon, Jangsucheon og Unyeoncheon munner ut i Vesthavet. Ingen av elvene er mer enn 12 km lange.

 Klima 
Incheon ligger i grenseområdet mellom klimasonene fuktig subtropisk klima og fuktig kontinentalklima (Köppens klimaklassifisering Cwa/Dwa). Incheons klima er omtrent gjennomsnittlig sammenlignet med resten av Korea både regnet etter nedbør (1152 mm per år) og etter temperatur.Inchon, Korea: Climate, Global Warming, and Daylight Charts and Data

I gjennomsnitt regner det 101 dager i året, det snør 22 dager i året og 49 dager har tåke, som særlig forekommer i juli. Gjennomsnittstemperaturen er 11,9 °C, januar er kaldest med -3,1 °C og august er varmest med 24,9 °C.

Incheon har fire årstider, men temperaturene blir aldri ekstreme, og klimaet er generelt sett mildt.

 Administrativ inndeling 
Incheon er inndelt i åtte gu (bydeler) og to gun (fylke).

 Bupyeong-gu (부평구; 富平區)
 Dong-gu (동구; 東區)
 Gyeyang-gu (계양구; 桂陽區)
 Jung-gu (중구; 中區)
 Nam-gu (남구; 南區)
 Namdong-gu (남동구; 南洞區) 
 Seo-gu (서구; 西區) 
 Yeonsu-gu (연수구; 延壽區) 
 Ganghwa-gun (강화군; 江華郡) 
 Ongjin-gun (옹진군; 甕津郡)

 Næringsliv 
 Fri-økonomisk sone 
Incheon fri-økonomiske sone (IFEZ) består av tre regioner i Songdo, Cheongra, og Yeongjong, og dekker et areal  på 20 938 hektar. IFEZ har som mål å forandre de tre områdene til sentre for logistikk, internasjonalt næringsliv, underholdning og turisme for den nordøstasiatiske regionen. Incheon var Sør-Koreas første fri-økonomiske sone, etablert i 2003.

 New Songdo City 
Songdo International City ble påbegynt i 1994 og blir bygd på tørrlagt land. Målet for utviklingen av byen er å bli et internasjonalt finanssenter, high-tech og økologisk byplanlegging. Byen dekker 53,26 km², og skal etter planen være ferdig i 2020, med 252.000 innbyggere.

 Yeongjong 
Yeongjong International City’s 13 833 hektar ved Incheon internasjonale lufthavn skal utvikles til en øko-vennlig by fram til 2020. Byen skal bestå av ansatte ved lufthavna og besøkende, og være senter for logistikk, næringsliv og distribusjon. Anleggsarbeid mellom 2002 og 2016, med en planlagt befolkning på 144 800 personer.

 Cheongra 
Cheongra-distriktet på fastlandet ved Yeongjong fokuserer på underholdning og en internasjonal temapark. I området blir det dessuten bygd sportsfasiliteter, et kultursenter, samt et finanssenter med fokus på internasjonal business. Planlagt befolkning er 90 000. Området på 1778 hektar ble konstruert mellom 2004 og 2008.

 Utdanning 
27. februar 2007 erklærte Incheon seg selv som «engelsk by» og startet «Incheon Free English Zone», der målet er å gjøre Incheon til en engelsk-språklig by, på linje med Hongkong og Singapore. Det offisielle slagordet for programmet er «Smile with English».

 Høyere utdanning 
I Incheon ligger flere høgskoler og universitet:
 Gyeongin National University of Education
 Gachon Medical School
 Gachongil College
 Gyeongin Women's College
 Inha Technical College
 Inha University
 Incheon Catholic University
 Incheon City College
 University of Incheon
 Jaineung College

 Kultur 
 Sport 
 Incheon Munhak Stadium er hjemmebane for fotballaget Incheon United som spiller i K-League.
 Fotballaget Incheon Korail i KNL. 
 Baseballaget SK Wyverns (spiller i KBO).
 Basketballaget ET Land Elephants i KBL.

19. april 2007 ble Incheon gitt vertskapet til Asialekene 2014 etter å ha slått ut New Delhi.The Korea Herald : The Nation's No.1 English Newspaper

 Transport 
 Luftfart 

Incheon er hjem for Sør-Koreas største flyplass, Incheon internasjonale lufthavn etter at den ble flyttet dit i 2001 fra Seoul.

 Sjøfart 
Incheons havn er landets nest største etter Busan. Fra den internasjonale passasjerterminalen går det ferger til fire byer i Kina: Dalian, Qingdao, Tianjin og Weihai. I tillegg går det ferger til mange av øyene utenfor kysten.

 Busser 
Incheon Bussterminal ligger ved en undergrunnsbanestasjon med samme navn, og tilbyr ekspressbussforbindelse med flere steder i Korea. I tillegg kommer lokale bussruter til nabobyer som Bucheon, Gimpo, Seoul og Siheung.

 Tog 
Det går lokaltog til Guro, Seoul, Cheongnyangni, Uijeongbu og Soyosan via Seouls undergrunnsbane. Linja har elleve stasjoner i Incheon. I tillegg finnes en ekspressvariant som bare stopper på de største stasjonene.

The Airport Express (AREX) ble åpnet mellom Gimpo lufthavn og Incheon internasjonale lufthavn i mars 2007. Linja er 40,3 km lang og har seks stasjoner, og opereres av Airport Railroad Corporation. Den knyttes sammen til undergrunnsbanenettet ved Gyeyang undergrunnsstation og Gimpo Airport station. I desember 2010 ble banen forlenget til Seoul stasjon, som i tillegg til denne fikk ytterligere tre nye stasjoner.

 Undergrunnsbane 

Incheons undergrunnsbane åpnet for trafikk 10. oktober 1999 og er knyttet til Seouls undergrunnsbane ved Bupyeong stasjon. Linjenettet består av linje med 22 stasjoner fordelt på 24,6 km linjer som opereres av Incheon Rapid Transit Corporation. Linja løper sør-nord og er den fjerde undergrunnsbanen i Sør-Korea, etter Seoul, Busan og Daegu. I nord ligger stasjonen Gyeyang med overgang til AREX og videre til Incheon internasjonale lufthavn. Bare en stasjon ligger over bakken, Gyulhyeon. Seouls undergrunnsbane linje 1 går helt inn til byen Incheon, og fra endeholdeplassen bygges Wolmido monorail som skal gå som ringbane via Wolmidoøya.

 Galleri 

 Søster- og vennskapsbyer 
  Kina
 Dalian
 Tianjin
  Alexandria, Egypt
  Tel Aviv, Israel
  Japan
 Kitakyushu
 Kobe
  Panama by, Panama
  Manila, Filippinene
  Hai Phong, Vietnam
  Jekaterinburg, Russland
  Banten, Indonesia
  Amerikas forente stater
 Anchorage
 Burbank
 Honolulu
 Philadelphia
  Phnom Penh, KambodsjaSister Cities   

 Kjente personer fra Incheon 
 Fredrik Solvang, norsk journalist og programleder
 Hapkido Grand Master Bong Soo Han
 Myung Jae Nam
 Ryeowook (Super Junior)
 Hyoyeon (Girls' Generation)
 Minho (SHINee)
 Kim Gu-ra
 Kim Nam-il, fotballspiller
 Cho Yong-hyung, fotballspiller
 Peter Han Kong-ryel, katolsk geistlig og erkebiskop av Gwangju

 Se også 
 Sør-Koreas administrative enheter
 Liste over regioner i Korea

 Referanser 

 Eksterne lenker 

  Incheon Gwangyeoksi: Offisielt nettsted


Kategori:Bosetninger etablert i 1883
Kategori:1883 i Korea